Ո Ր Ո Շ ՈՒ Մ

Կատարողական վարույթը կասեցնելու մասին

 12.02. 2015թ. ք.Երևան

 ՀՀ ԱՆ ԴԱՀԿ ապահովող ծառայության Երևան քաղաքի Արաբկիր և Քանաքեռ-Զեյթուն բաժնի ավագ հարկադիր կատարող, արդարադատության մայոր` Մհեր Խուրշուդյանս ուսումնասիրելով 20.11.2013թ. հարուցված թիվ 01/04-7990/13 կատարողական վարույթի նյութերը

Պ Ա Ր Զ Ե Ց Ի

 ՀՀ Երևան քաղաքի Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի կողմից 28.10.2013թ. տրված թիվ ԵԱՔԴ 1206/02/12 կատարողական թերթի համաձայն պետք է Աիդա Ժորայի Այվազյանին վիրավորանք հասցնելու համար Քրիստինե Նիկոլայի Ստեփանյանից հոգուտ Աիդա Ժորայի Այվազյանի բռնագանձել 100.000 ՀՀ դրամ, իսկ զրպարտության համար` 200.000 ՀՀ դրամ:

Պարտապանից բռնագանձել նաև բռնագանձման ենթակա գումարի հինգ տոկոսը որպես կատարողական գործողությունների կատարման ծախսի գումար:

 Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Քրիստինե Նիկոլայի Ստեփանյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանին պատկանող այլ գույք և դրամական միջոցներ չեն հայտնաբերվել, որոնց վրա կարելի է բռնագանձում տարածել:

 Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.

Ո Ր Ո Շ Ե Ց Ի

 Կասեցնել 20.11.2013թ. հարուցված թիվ 01/04-7990/13 կատարողական վարույթը 60-օրյա ժամկետով.

 Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

 Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

 Որոշման պատճենն ուղարկել կողմերին.

 Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

 Ավագ հարկադիր կատարող Մ.Խուրշուդյան